**Maku Brewing** on vuonna 2014 perustettu pienpanimo. Yhtiön kotipaikka on Tuusulassa, Ristikiven teollisuusalueella. Yrityksen toimitusjohtaja on Ville Makkonen. Panimolla on käytössään 3000 litran keittolaitteisto sekä kaksi kuuden- ja neljä kahdentuhannen litran kypsytystankkia.

Historia
--------

Makun tarina alkoi, kun yrityksen perustajajäsenistä Jussi Tamminen ja Juhani Repo tapasivat IT-alan työkomennuksella Irlannissa. He joivat paikallista olutta ja pohtivat elämää. Puolivitsillä syntynyt ajatus omasta panimosta jäi kytemään molempien päähän.

Irlannin komennuksen jälkeen Jussi Tamminen otti taukoa IT-alan töistä matkustaen vuoden ympäri maailmaa tutustuen pienpanimoihin. Jussi Tamminen huomasi, että ympäri maailmaa on ihmisiä, jotka ovat yhtä intohimoisia oluesta kuin hän. Hän huomasi myös, että intohimo on suurin yhdistävä tekijä menestyneissä pienpanimoissa. Suomeen palattuaan Jussi Tamminen ja Juhani Repo päättivät, että IT-työt saavat jäädä ja he alkoivat kasaamaan tiimiä panimon perustamista varten.

Juhani Repo vastasi alusta alkaen olutresepteistä, Jussi Tamminen taas ryhtyi panimon toimitusjohtajaksi. Ensimmäisten keitosten seurauksena syntyi moderni klassikko: Maku IPA. Se voitti heti ensimmäisenä vuotenaan hopeaa Suomen Paras Olut -kisassa.

Lokakuussa 2019 panimon toimitusjohtajana aloitti elintarviketalouden ekonomi Ville Makkonen, joka toimi aiemmin yrityksen myyntijohtajana.

Tuotteet
--------

Panimolla on tuotevalikoimassaan sekä kauppavahvuisia, että vahvempia oluita. Maku Brewing on tehnyt yhteistyöoluita muun muassa Finnairin (Blueberry Saison 5,8%),  suomalaisen metalliyhtyeen Amorphis-bändin (Amorphis - Legacy of the 1000 Lakes 5,0%),  Tuusulan kunnan (Tuusula-olut )  sekä virolaisen Kolk-panimon kanssa. 

### Myynti

Panimon yhteydessä Tuusulassa toimii myymälä "Maku-kioski", jossa myydään oluiden lisäksi muun muassa panimon oheistuotteita. Alkossa panimon yksittäisiä tuotteita on vakiovalikoimassa.  Maku Brewingin tuotteita saa myös ostettua päivittäistavarakaupoista ympäri Suomen.

Palkinnot
---------

### Suomen Paras Olut -kilpailu

Maku Brewingin Amber Ale 4,5% voitti Suomen paras olut -kilpailussa Ale enintään 4,7 % -sarjan vuonna 2015. Maku Brewingin IPA 7,3% sai kilpailussa toisen sijan vuosina 2014 ja 2015. Maku Brewingin Imperial Stout 10,0% sai kolmannen sijan vuonna 2019 sarjassa "Stout ja portteri". Maku Brewingin Mosaic APA 4,5% sai 2019 toisen sijan sarjassa "Amerikkalaistyylinen vaalea ja keskitumma ale".

Lähteet
-------

1. ↑
2. ↑  Oluenteko lähtee mielikuvituksesta makehelsinki.com. Viitattu 7.11.2015.
3. ↑  Maku Brewing Maku Brewing.  Arkistoitu 1.1.2016. Viitattu 7.11.2015.
4. 1 2 3 4  HS Tuusula | Kaksi suomalaista istui kaljalla Irlannissa, kun syntyi "omituinen ajatus": Nyt Maku Brewing kiitää osana Suomen pienpanimobuumia *Helsingin Sanomat*.  4.11.2019. Viitattu 7.10.2020.
5. ↑  The Untappd Team: Untappd *Untappd*. Viitattu 7.10.2020. (englanniksi)
6. ↑  Aleksi Ylä-Anttila: Suomalainen pienpanimo ja Finnair lanseerasivat lentoyhtiölle nimikko-oluen: "Mukavasti pientä yllätyksellisyyttä mukana" *M&M*. Viitattu 7.10.2020.
7. ↑  Saku Schildt: Kolmas kerta toden sanoo: Amorphis lanseeraa juhlavuotensa kunniaksi jälleen nimikko-oluen *Soundi.fi*. Viitattu 7.10.2020.
8. ↑  Jouko Tuomas-Kettunen: Tuusulan asuntomessut: Tuusula sai oman nimikko-oluen messuille – pienpanimon ja kunnan yhteishanke *Keski-Uusimaa*.  10.8.2020. Viitattu 7.10.2020.
9. ↑  The Untappd Team: Untappd *Untappd*. Viitattu 7.10.2020. (englanniksi)
10. ↑  Alko *Alko*. Viitattu 8.10.2020.